Arte vizuale - NELUȚA STĂICUȚ

NELUȚA STĂICUȚ

S-a născut la 6 septembrie 1956, în comuna Mihăileşti, judeţul Olt.

Din 1996 activează ca terapeut Inforenergetician. În baza acestor experiențe, în anul 2015, a scris primul volum, „Inforenergetica din suflet pentru suflete – Cum să-ți vindeci trupul, emoțiile și relațiile”, urmând a fi lansată varianta audio a acestuia, dar şi volumul al doilea. De asemenea, lucrează la un volum autobiografic audio și va lansa un volum de poezii audio intitulat „60 de gânduri și trăiri în 60 de ani de amintiri”. Începând cu anul 2011 a urmat diverse cursuri de pictură, modelaj, decorațiuni, foto–video, feng-shui, participând la expoziții, simpozioane şi diverse emisiuni de radio sau TV, dintre care: Expoziţie de debut – Asociaţia Artiştilor Plastici Bucureşti (2015), Expoziţie personală – Sala Dalles (2015), Expoziţie de grup – Concurs de Pictură Marină – Sala Herăstrău din partea Ligii Navale Române (2016), la care a obţinut premiul al III-lea, Expoziţie concurs – Vox Maris la Atheneul Român (2016), obţinând premiul al II-lea, Expoziţia „Salonul de Primăvară al Artei Naive, Ediţia a XXVI-a (Bacău, 2017), urmând a participa la Festivalul de Artă Naivă din Polonia, în iunie anul acesta.

„Pictez… aşa cum vreau eu… cum simt şi cum consider necesar… nu cred în tehnici, cutume şi reguli… în artă şi în scris… cred că fiecare are dreptul să se exprime aşa cum simte el… cu sufletul său! De aceea lucrările mele nu sunt trase la indigoul aceluiaşi stil… fiind diferite, fiind unice şi chiar utile, prin materialele folosite, dar mai ales prin conceptele care mă conduc către fiecare în parte”, este crezul artistic al Neluţei Stăicuţ.

Titanic, 70x50cm, colaj cu fi re diverse

Balerinele, 70x50cm, colaj

Coșul cu liliac, 40x50cm, tapiserie lucrată manual (cusută cu gută)

Floarea soarelui, 30x40cm, croșetat și pictat

Tablou util pentru doamne

Înserare, 30x40cm, colaj fi re – detaliu

Toamna, 70x50cm, colaj fi re

Contents